36 ຄົນເສຍຊີວິດ ໃນການໂຈມຕີ ຢູ່ປາກິສຖານ
ເຈົ້າໜ້າທີ່ປາກີສຖານ ກ່າວວ່າ ການໂຈມຕີສະລະຊີບ ດ້ວຍລະເບີດລົດ ສັງຫານຜູ້ຄົນ 36 ຄົນ ແລະເຮັດໃຫ້ ບາດ​ເຈັບ​ຕື່ມ​ອີກ ຢ່າງ​ນ້ອຍ 60 ຄົນ.
ບັນດາເຈົ້າໜ້າທີ່ປາກີສຖານກ່າວວ່າ ຜູ້ວາງລະເບີດສະລະ ຊີບຄົນນຶ່ງໄດ້ຈູດກະນວນວັດຖຸລະເບີດໂຕເອງຕາຍໃນພາກ ຕາເວັນຕົກສຽງເໜືອຂອງປະເທດ ເຮັດໃຫ້ປະຊາຊົນຢ່າງ ນ້ອຍ 36 ຄົນເສຍຊີວິດແລະໄດ້ຮັບບາດເຈັບຕື່ມອີກຢ່າງ ນ້ອຍ 60 ຄົນ ບັນດາເຈົ້າໜ້າທີ່ເຫລົ່ານີ້ກ່າວວ່າ ການໂຈມຕີໃນວັນພຸດມື້ ນີ້ແມ່ນແນເປົ້າໝາຍໃສ່ພວກທີ່ໄປໄວ້ທຸກກຸ່ມນຶ່ງຈໍານວນປະ ມານ 200 ຄົນທີ່ກໍາລັງເຂົ້າຮ່ວມພິທີສົ່ງສະການແຫ່ງນຶ່ງຢູ່ ໃກ້ໆກັບເມືອງ Peshawarນັ້ນ ພິທີສົ່ງສະການແມ່ນສໍາ ລັບພັນລະຍາຂອງທະຫານບ້ານຕໍ່ຕ້ານຊົນເຜົ່າຕໍ່ຕ້ານກຸ່ມ ຕາລີບັນຄົນນຶ່ງຈາກເຂດນຶ່ງທີ່ຜູ້ຄົນຮູ້ຈັກກັນດີວ່າເປັນບ່ອນທີ່ມີການປະທະກັນຢ່າງນອງເລືອດລະຫວ່າງກຸ່ມຕາລີບັນແລະນັກຕໍ່ສູ້ຂອງຝ່າຍນິຍົມຝ່າຍລັດຖະບານນັ້ນ ການວາງລະເບີດດັ່ງກ່າວມີຂຶ້ນໃນເວລານຶ່ງມື້ຫລັງຈາກລະເບີດລົດຄັນນຶ່ງໄດ້ສັງຫານຜູ້ຄົນໄປ ຢ່າງນ້ອຍ 24 ຄົນຢູ່ໃກ້ໆກັບພວກຫ້ອງການຂອງອົງການສືບຂ່າວລັບທີ່ສໍາຄັນຂອງປາກີສ ຖານໃນເມືອງ Faisalabad ໃນພາກຕາເວັນອອກຂອງປະເທດ ກຸ່ມຕາລີບັນ ໄດ້ອ້າງເອົາຄວາມຮັບຜິດຊອບສໍາລັບການວາງລະເບີດໂຈມຕີໃນວັນອັງຄານວານນີ້ ຊຶ່ງໄດ້ເຮັດໃຫ້ຜູ້ຄົນໄດ້ຮັບບາດເຈັບໄປຫລາຍກວ່າ 125 ຄົນນັ້ນ ໂຄສົກກຸ່ມຕາລີບັນ ກ່າວວ່າ ກຸ່ມຂອງຕົນແມ່ນແນເປົ້າໝາຍໃສ່ອົງການສືບລັບ Inter-Services Intelligence Agency ຫລື ISI ອັນເປັນການແກ້ແຄ້ນຕໍ່ການສັງຫານຜູ້ບັນຊາການກຸ່ມຕາລີບັນຄົນນຶ່ງໃນເມືອງນັ້ນ